Source: https://www.zakonypreludi.sk/zz/1958-89
Timestamp: 2019-09-15 16:00:28+00:00
Document Index: 9018265

Matched Legal Cases: ['§ 24', '§ 31', '§ 32', '§ 35', '§ 36', '§ 39', '§ 33', '§ 16', '§ 24', '§ 5']

89/1958 Zb. Zákon o výchove dorastu na povolanie v učebnom pomere (Učňovský zákon) | Aktuálne znenie
89/1958 Zb.
Zákon č. 89/1958 Zb.Zákon o výchove dorastu na povolanie v učebnom pomere (Učňovský zákon)
(v znení č. 65/1965 Zb., 72/1969 Zb.)
Čiastka 37/1958
Platnosť od 30.12.1958 do31.08.1984
Účinnosť od 01.07.1969 do31.08.1984
Zrušený 29/1984 Zb.
TRETÍ ODDIEL - Organizácia výchovy učňov (§ 24 - § 31)
ŠTVRTÝ ODDIEL - Spoločné ustanovenia (§ 32 - § 35)
Prechodné a záverečné ustanovenia (§ 36 - § 39)
Aktuálne znenie 01.07.1969 - 31.08.1984
z 12. decembra 1958
o výchove dorastu na povolanie v učebnom pomere (Učňovský zákon)
Organizácia výchovy učňov
(1) Výchova učňov sa vykonáva v odborných učilištiach.
(2) Ak možno výchovu učňov podľa požiadaviek účelnosti úplne zabezpečiť v zariadeniach podniku, zriaďujú a spravujú podniky odborné učilištia ako výchovné celky, v ktorých sa vykonáva odborný výcvik, vyučovanie odborným a všeobecnovzdelávacím predmetom a mimoškolská i mimopracovná výchova učňov.
(3) Kde nie sú podmienky na zriadenie odborného učilišťa ako výchovného celku, vykonáva sa odborný výcvik, prípadne mimopracovná výchova učňov v učňovských strediskách zriaďovaných a spravovaných podnikmi alebo na vhodných pracoviskách podniku, a vyučovanie odborným a všeobecnovzdelávacím predmetom, prípadne mimoškolská výchova učňov v učňovských školách zriaďovaných a spravovaných výkonným orgánom kompetentného národného výboru (ďalej len „učňovské školy“) alebo v inom podniku.
(4) Ak nemožno vo výnimočných prípadoch vytvoriť v podniku podmienky na úspešné vykonávanie odborného výcviku učňov pre určitý učebný odbor, zabezpečí podnik ich výchovu v inom podniku.
(5) V odborných učilištiach možno poskytovať učňom aj ubytovanie a stravovanie.
(1) Za výchovu učňov v zariadeniach podniku zodpovedá riaditeľ podniku.
(2) Odborné učilište zriadené a spravované podnikom ako výchovný celok vedie vedúci. Ustanovuje ho riaditeľ podniku v dohode s výkonným orgánom kompetentného národného výboru a po prejednaní so závodným výborom odborového zväzu.
(1) Ministerstvo školstva a kultúry ustanovuje a upravuje v súlade so štátnym plánom rozvoja národného hospodárstva a v dohode s kompetentnými ústrednými úradmi a orgánmi podľa návrhov rád kompetentných národných výborov sieť odborných učilíšť zriaďovaných a spravovaných podnikmi ako výchovné celky, učňovských stredísk a učňovských škôl a dbá o ich účelné rozmiestenie a hospodárne využitie.
(2) Zariadenia, ktoré 1. apríla 1957 slúžili alebo boli určené na výchovu žiakov v učilištiach štátnych pracovných záloh podľa zákona č. 110/1951 Zb. o štátnych pracovných zálohách, a učňov v učňovských školách podľa vládneho nariadenia č. 19/1954 Zb. o nábore a príprave mládeže pre povolanie mimo učilíšť štátnych pracovných záloh, sa zásadne zachovávajú svojmu účelu a sa použijú na zriadenie odborných učilíšť podľa tohto zákona.
(3) Odchýlky od ustanovenia odseku 2 určí Ministerstvo školstva a kultúry, a to pokiaľ ide o zariadenia podnikov podriadených iným ústredným úradom alebo orgánom, v dohode s týmito ústrednými úradmi a orgánmi.
(4) Ministerstvo školstva a kultúry môže v dohode s kompetentnými ústrednými úradmi a orgánmi preniesť svoju pôsobnosť podľa odsekov 1 a 3 na výkonné orgány národných výborov a upraviť postup pri jej vykonávaní.
(1) Učitelia odborných učilíšť zriadených a spravovaných podnikmi ako výchovné celky a riaditelia, učitelia, vychovávatelia a ostatní zamestnanci učňovských škôl sú štátnymi zamestnancami. Ostatní zamestnanci v zariadeniach podniku sú zamestnancami podniku.
(2) Ministerstvo školstva a kultúry vydá v dohode s Ústrednou radou odborov a s kompetentnými ústrednými úradmi a orgánmi pracovný poriadok pre učiteľov odborných učilíšť zriaďovaných a spravovaných podnikmi ako výchovné celky, v ktorom sa určia aj práva a povinnosti týchto učiteľov voči orgánom podniku.
(3) Ministerstvo školstva a kultúry stará sa o vzdelávanie výchovných pracovníkov pôsobiacich pri výchove učňov.
Riadenie výchovy učňov
Národné výbory a ich výkonné orgány sa starajú o vytváranie podmienok pre úspešnú výchovu učňov, starajú sa o to, aby pri výchove učňov, rozmiestení a využití odborných učilíšť sa dbalo na požiadavky účelnosti a hospodárnosti, kontrolujú výchovu učňov a v súlade so zásadami stanovenými Ministerstvom školstva a kultúry ju organizujú a riadia v učňovských školách.
Ministerstvo školstva a kultúry v zásadách organizuje a ideove a metodicky riadi výchovu učňov v celom národnom hospodárstve a túto výchovu koordinuje a kontroluje.
(1) Kompetentné ústredné úrady a orgány v svojej pôsobnosti organizujú, riadia a kontrolujú výchovu učňov v súlade so zásadami stanovenými Ministerstvom školstva a kultúry.
(2) Kompetentné ústredné úrady a orgány a podniky sú povinné vytvoriť podmienky pre úspešné vykonávanie výchovy učňov v počtoch určených štátnym plánom rozvoja národného hospodárstva a dbať na požiadavky účelnosti a hospodárnosti.
(3) Pri výchove učňov pre miestne hospodárstvo vykonáva Ministerstvo školstva v spolupráci s Ministerstvom vnútra pôsobnosť, ktorá podľa predchádzajúcich odsekov prislúcha ústredným úradom a orgánom.
(1) Pri Ministerstve školstva a kultúry sa zriaďuje Ústredný poradný zbor pre koordináciu výchovy učňov. Jeho úlohou je vyjadrovať sa k zásadným otázkam organizácie a k návrhom zásadných metodických opatrení týkajúcich sa výchovy učňov. Členov tohto poradného zboru vymenúva minister školstva a kultúry spravidla podľa návrhov vedúcich ústredných úradov a orgánov zúčastnených na výchove učňov alebo na starostlivosti o nich z vynikajúcich pedagogických pracovníkov a osôb s bohatými skúsenosťami vo výchove učňov.
(2) Pri Povereníctve školstva a kultúry sa zriaďuje Poradný zbor pre koordináciu výchovy učňov. Jeho členov vymenúva povereník školstva a kultúry obdobne podľa ustanovenia odseku 1.
Pokiaľ tento zákon alebo osobitné predpisy neustanovujú inak, spravujú sa učebné pomery predpismi platnými pre pracovné pomery.
Financovanie výchovy učňov
(1) Podniky uhradzujú osobné a vecné náklady na výchovu učňov v svojich zariadeniach, s výnimkou osobných nákladov na učiteľov, zásadne na vrub úplných vlastných nákladov.
(2) Kompetentné národné výbory uhradzujú zo svojich rozpočtov osobné a vecné náklady na výchovu učňov v učňovských školách a osobné náklady na učiteľov v odborných učilištiach zriaďovaných a spravovaných podnikmi ako výchovné celky.
Náhrady nákladov
Podnik, ktorého učni sa vychovávajú v inom podniku, je povinný nahradiť tomuto podniku osobné a vecné náklady, ktoré mu vznikajú vykonávaním výchovy týchto učňov.
Na účely tohto zákona sa za podnik považujú aj iné organizácie a zariadenia a za riaditeľov podniku vedúci týchto organizácií a zariadení. Pri jednotných roľníckych družstvách určí Ministerstvo poľnohospodárstva a lesného hospodárstva a pri spotrebných a výrobných družstvách nadriadený ústredný orgán, ktorý družstevný orgán plní úlohy riaditeľa podniku.
(1) Opatrenia, ktoré sa urobili v zhode s týmto zákonom pred začiatkom jeho účinnosti, sa považujú za opatrenia podľa tohto zákona.
(2) Žiakom učilíšť štátnych pracovných záloh podľa zákona č. 110/1951 Zb. sa započítava doba, ktorú strávili v týchto učilištiach, do doby učebného pomeru.
(1) Predpisy na vykonanie tohto zákona vydajú v dohode so zúčastnenými ústrednými úradmi a orgánmi a Ústrednou radou odborov Ministerstvo školstva a kultúry, a pokiaľ ide o ustanovenia §§ 33 a 34 Ministerstvo financií.
(2) Pre výchovu učňov v poľnohospodárstve môže Ministerstvo poľnohospodárstva a lesného hospodárstva v dohode s Ministerstvom školstva a kultúry a Ústredným výborom odborového zväzu zamestnancov v poľnohospodárstve povoliť odchýlky z ustanovenia § 16 a § 24 ods. 3.
Zrušujú sa všetky predpisy, pokiaľ tomuto zákonu odporujú; najmä sa ruší:
1. zákon č. 110/1951 Zb. o štátnych pracovných zálohách;
2. vládne nariadenie č. 111/1951 Zb., ktorým sa upravujú vzájomné vzťahy medzi odbornými učilišťami alebo školami závodného výcviku a podnikmi;
3. vládne nariadenie č. 22/1952 Zb. o novej úprave učňovských skúšok;
4. § 5 ods. 2 a 3 zákona č. 31/1953 Zb. o školskej sústave a vzdelávaní učiteľov (školského zákona);
5. vládne nariadenie č. 71/1953 Zb. o odborných školách pre vzdelanie majstrov výrobného výcviku;
6. vládne nariadenie č. 19/1954 Zb. o nábore a príprave mládeže pre povolanie mimo učilíšť štátnych pracovných záloh.
Tento zákon nadobúda účinnosť dňom vyhlásenia; vykonajú ho ministri školstva a kultúry, poľnohospodárstva a lesného hospodárstva a ostatní členovia vlády.